1860



Események

Határozott dátumú események 
 április 4. – Forinyák Géza temetése. Habsburg-ellenes tüntetés Pest–Budán.
 május 11. – Garibaldi vörösingesei – köztük a magyar szabadságharc négy veteránja, Türr István, Goldberg Antal, Tüköry Lajos és Lajoski Vencel – partra szállnak a Bourbonok uralta szicíliai Marsalában és megindulnak – Palermo irányába – a sziget belseje felé.
 május 28. – A vörösingesek elfoglalják Palermo városát. (16 ezer szicíliai katona adta meg magát a diadalmasan bevonuló Garibaldi néhány ezer emberének.)
 október 3. – Megindul az Ábrányi Kornél szerkesztette „Zenészeti Lapok”.
 október 20. – I. Ferenc József kiadja az októberi diplomát.
 október 21. – Nápoly–Szicíliai Kettős Királyság csatlakozik Piemonthoz. (Az egykori királyság 1861-től Olaszország része.)
 
 október 31. – Nápolyban felszentelik az itáliai Magyar Légió csapatzászlóját. 
 november 6. – Az Egyesült Államok elnökévé választják a köztársaságpárti, rabszolgaság-ellenes Abraham Lincolnt. (Válaszul 11 déli állam kilép az Unióból, és új konföderációt alapít.)
 november 12. – Giuseppe Garibaldi haderejét feloszlatják.
 november 15. – Az olasz királyi hadügyminisztérium rendeletet ad ki az Olaszországban szolgálatot teljesítő magyar légióval kapcsolatban.
 december 17. – Összeül az Esztergomi értekezlet.
 december 20. – Dél-Karolina kilép az Unióból.

Határozatlan dátumú események 
 augusztus – Merénylet áldozatául esik II. Danilo montenegrói püspökfejedelem.

Az év témái

1860 az irodalomban 
 november 7. – A Kisfaludy Társaság "Szépirodalmi Figyelő" néven új esztétikai, kritikai és szépirodalmi folyóiratot indít, Arany János szerkesztésében.

1860 a vasúti közlekedésben 

 Július 1.  Átadják a forgalomnak a Déli vasúttársaság Székesfehérvár-Komárom közötti vasútvonalát

1860 a tudományban 
 Thomas Graham a kolloidkémia megalapozása.
 Étienne Lenoir üzemképes gázmotort készít.
 Pierre Berthelot összefoglalja a szerves kémia eredményeit.
 Philip Reis megépíti az első elektromos telefont.

Születések 
 január 1. – George Washington Carver, oktató, feltaláló, botanikus († 1943)
 január 14. – Venustiano Carranza, a mexikói forradalom jelentős alakja, Mexikó elnöke († 1920)
 január 29. – Anton Pavlovics Csehov, orosz író († 1904)
 február 5. – Kner Izidor, nyomdász († 1935)
 február 23. – Bátor Szidor, zenetanár, zeneszerző († 1929)
 március 12. – Munkácsi Bernát nyelvész, finnugrista, turkológus, orientalista, néprajztudós († 1937)
 március 24. – Gaál Ferenc, zeneszerző, a szabadkai zeneiskola igazgatója († 1906)
 április 7. – Korb Flóris építész († 1930)
 április 17. – Kovách Aladár levéltáros, etnográfus, múzeumigazgató († 1930)
 május 1. – Zielinski Szilárd építészmérnök († 1924)
 június 30. – ifj. Andrássy Gyula, 1906 és 1910 között magyar belügyminiszter, 1918-ban a Monarchia utolsó külügyminisztere († 1929)
 július 7. – Gustav Mahler, osztrák zeneszerző († 1911)
 július 31. – Mary Vaux Walcott, amerikai természettudós, botanikus, festő, főleg a vadvirágokról készített akvarelljeiről vált híressé († 1940)
 augusztus 3. – W. K. Dickson, amerikai feltaláló, filmrendező († 1935)
 augusztus 11. – Bláthy Ottó Titusz, elektromérnök († 1939)
 szeptember 10. – Márkus Emília színésznő († 1949)
 szeptember 20. – Ujváry Ignác magyar festő († 1927)
 szeptember 21. – Preisz Hugó orvos, állatorvos, bakteriológus, az MTA tagja († 1940)
 szeptember 22. – Kúnos Ignác nyelvész, turkológus, a török népköltészet úttörő jelentőségű kutatója, az MTA tagja († 1945)
 október 31. – Andrew Volstead amerikai politikus († 1947)
 november 21. – Karacs Imre, magyar színész, színházigazgató († 1914)
 november 23. – Hjalmar Branting Nobel-békedíjas svéd szociáldemokrata politikus († 1925)
 november 24. – Szini Péter, magyar író, állami tanító († 1906)
 november 26. – Barna Izidor magyar újságíró, költő, a magyar bulvársajtó úttörője († 1911)
 december 19. – Szurmay Sándor honvédelmi miniszter († 1945)

Halálozások 
 január 27. – Bolyai János a leghíresebb magyar matematikus (* 1802)
 március 8. – Czott Ferenc rozsnyói kanonok, költő (* 1821)
 március 9. – Lányi Sámuel vízépítő mérnök, festőművész (* 1792)
 március 14. – Apostol Pál evangélikus prédikátor (* 1787)
 március 14. – Carl von Ghega albán származású, velencei születésű, osztrák mérnök (* 1802)
 április 2. – Forinyák Géza joghallgató, a magyar nemzeti függetlenség mártírja (* 1840)
 április 8.
 Félix Dujardin francia biológus (* 1801)
 Széchenyi István politikus, író (* 1791)
 május 14. – Ludwig Bechstein német író, meseíró, könyvtáros
 június 30. – Esztergály Mihály evangélikus lelkész, Pest megyei főesperes, költő (* 1788)
 július 1. – Charles Goodyear a vulkanizált gumi feltalálója (* 1800)
 július 6.. – Tüköry Lajos, magyar katona (* 1830)
 július 11. – Marastoni Jakab festőművész, litográfus (* 1804)
 augusztus 14. – André Marie Constant Duméril, francia zoológus, a herpetológia és az ichthiológia professzora (* 1774)
 augusztus 26. – Dancsecs József író, Sárvár esperese (* 1789)
 szeptember 12. – William Walker amerikai kalandor. Honduras ellen vezetett egy expedíciót, de elfogják és kivégzik. (* 1824)
 október 24. – Élie Decazes herceg, államférfi, Franciaország negyedik miniszterelnöke (* 1780)
 november 8. – Sir Charles Fellows angol régész (* 1799)
 november 19. – Markó Károly, festőművész, a magyar tájképfestészet iskolateremtő mestere (* 1791)
 december 17. – Bernardine-Eugénie-Désirée Clary, Napóleon jegyese, majd Jean-Baptiste Bernadotte felesége. Dezideráta néven Svédország és Norvégia királynéja (* 1777)

Jegyzetek 

 
19. század